Omseil die dubbelontkenning in poësie
Omseil die dubbele ontkenning in poësie
Dubbele ontkenning of dubbelontkenning
Definisie volgens Wikipedia:
Voorbeelde van dubbele ontkenning in Afrikaans ("nie ... nie"):
Ek het dit nie gedoen nie.
Afrikaans is nie 'n moeilike taal nie.
Ek het nie geweet dat hy op pad is nie.
Sy sal nie kom nie, want sy is by haar ma.
Ander voorbeelde met niemand, niks, geen, nêrens, nooit, geensins, g'n en nimmer:
Die dubbele ontkenning in Afrikaans is egter nóg van Maleisiese nóg van Franse oorsprong, maar is reeds in die Nederlandse dialekte waarvan Afrikaans gestam het teenwoordig.
As 'n dubbele ontkenning in Standaard Nederlands gebruik word dan versterk die tweede ontkenning meestal die betekenis van die sin met eerste ontkenning.
Hoe omseil ons die dubbele ontkenning in gedigte?
Gedigte maak gebruik van subtiele taal; dit is bittermin dat die digter sommer direk op die man af gaan skryf, dus maak ons gebruik van beeldspraak, stylfigure en natuurlik sinonieme, antonieme en 'n uitgebreide woordeskat.
Kom ons kyk gou na die volgende paar versreëls:
OMSEIL DUBBELE ONTKENNING
ek wil nie meer vir jou skreeu nie
my stem weier om verder te skreeu
al sien jy my nie meer nie
al staar jy blind na my
ek weet nie meer wat om te doen nie
moedeloosheid kom hang om my skouers
en ek het nie meer trane om te huil nie
en my trane verdroog in erosieslote
Deur woordeskat, stylfigure en beeldspraak is die dubbele ontkenning weggeskryf en is dit nie steurend ten opsigte van ritme, enjambement of dan uiteindelik rym (sou jy rym gebruik) nie.
Ons val baie vinnig terug na die Engelse gebruik en dan maak ons dit af as digterlike vryheid (poetic licence).
the freedom to depart from the facts of a matter or from the conventional rules of language when speaking or writing in order to create an effect. "he used a little poetic licence to embroider a good tale"
Wees egter baie versigtig. Om die dubbele ontkenning weg te laat is NIE digterlike vryheid NIE, dit is 'n gebruik waarin ons verval het as gevolg van die invloed van Engels. Sou jy egter die dubbele ontkenning ontken, en dit bring waarde tot jou reël of strofe dan kan dit toegepas word, met verwysing na die definisie ''in order to create an effect''.
Om die dubbele ontkenning weg te laat omdat dit die rympatroon beïnvloed, is NIE OM 'N SEKERE GEVOEL OF ATMOSFEER TE SKEP NIE.